Messerschmitt Me 309

Το Messerschmitt Me 309 ήταν μονοκινητήριο μαχητικό που αναπτύχθηκε στη Γερμανία στα πρώτα χρόνια του Β΄ Παγκοσμίου Πολέμου. Δεν εντάχθηκε σε παραγωγή και κατασκευάστηκαν μονάχα τέσσερα πρωτότυπα. Ήταν, όπως και το Me 209, μία άκαρπη προσπάθεια της Messerschmitt να αντικαταστήσει το Bf 109.

Σχεδιασμός και ανάπτυξη
Η αποτυχία της Messerschmitt να επιλύσει τα προβλήματα που αντιμετώπιζε το Me 209 οδήγησε τον Βίλλυ Μέσσερσμιτ (Willy Messerschmitt) στην απόφαση να ακυρώσει μεγάλο μέρος της σχεδιαστικής προσπάθειας που είχε γίνει και να προχωρήσει τον Ιανουάριο του 1941 στη δοκιμή νέων σχεδίων πτερύγων και καλύπτρας για το κόκπιτ. Επίσης αποφασίστηκε να μην χρησιμοποιηθεί ο κινητήρας Daimler-Benz DB 601. Το αναθεωρημένο σχέδιο ονομάστηκε επισήμως Me 309 τον Μάιο του 1941.Sharp & Douglas, pp. 36–41

Το κόκπιτ του Me 309 ήταν συμπιεζόμενο, γεγονός που διευκόλυνε την επιχειρησιακή χρήση του σε μεγάλα ύψη. Όλες οι προαναφερθείσες αλλαγές δοκιμάστηκαν πρώτα σε ειδικά μετασκευασμένα Bf 109F. Οι κρατικές αρχές δεν επέδειξαν όμως ιδιαίτερο ενδιαφέρον για το πρόγραμμα ανάπτυξης του Me 309, με συνέπεια το πρώτο πρωτότυπο να ολοκληρωθεί την άνοιξη του 1942. Προβλήματα με τον τροχό προσγείωσης στο ρύγχος καθυστέρησαν περαιτέρω την πρώτη πτήση του πρωτοτύπου, που πραγματοποιήθηκε τελικά τον Ιούλιο. Οι επιδόσεις του νέου αεροσκάφους κρίθηκαν μεν ικανοποιητικές, δεδομένου ότι ήταν ταχύτερο κατά 50 km/h από το Bf 109G, δεν ήταν όμως εξαιρετικές. Μάλιστα  το Bf 109G ήταν πιο ευέλικτο από το αεροσκάφος που υποτίθεται ότι θα το αντικαθιστούσε. Όταν προστέθηκε ο οπλισμός οι επιδόσεις του Me 309 χειροτέρεψαν σε βαθμό που κρίθηκαν απαράδεκτες. Δεδομένων των προαναφερθέντων καθώς και της πολλά υποσχόμενης νέας έκδοσης του Focke-Wulf Fw 190 (Fw 190D), αποφασίστηκε να ματαιωθεί η ανάπτυξη του Me 309. 

 Το Me 609 

Σε μια απόπειρα να διασώσει το πρόγραμμα, ο Μέσσερσμιτ παρουσίασε το Me 609, ως πρόταση ικανή να καλύψει την ανάγκη που είχε εκφράσει το Υπουργείο Αεροπορίας του Ράιχ (, RLM) για έναν νέο «καταστροφέα» () που θα αντικαθιστούσε τα Bf 110. Προκειμένου να είναι έτοιμο το νέο αεροσκάφος το συντομότερο δυνατόν, χρησιμοποιήθηκε το ήδη ακυρωμένο Me 309 ως βάση.Lepage 2009, p. 222. Το Me 609 είχε δύο ατράκτους, πανομοιότυπες με του Me 309, που θα ενώνονταν με ένα επιπλέον τμήμα πτέρυγας. Το ανασυρόμενο σύστημα προσγείωσης ήταν ασυνήθιστο καθώς ήταν τετράκυκλο, διατηρώντας τον τροχό του ρύγχους και έναν από τους πίσω τροχούς κάθε ατράκτου. Σχεδιάστηκαν δύο εκδόσεις του Me 609: η μία ως βαρύ μαχητικό και η άλλη ως ταχύ βομβαρδιστικό ικανό να μεταφέρει έως και 1000 kg βομβών.Lepage 2009, p. 223.

Όπως και το Me 309 στο οποίο βασίζονταν, έτσι και το Me 609 εν τέλει ματαιώθηκε διότι όταν πια ολοκληρώθηκε ο σχεδιασμός του ήταν πλέον έτοιμο το πρωτοποριακό αεριωθούμενο Me 262 που καθιστούσε περιττή την ανάπτυξη νέων τύπων ελικοφόρων μαχητικών.Green 1960, p. 191.

Δείτε επίσης

 Αεροσκάφη που σχετίζονται με την ανάπτυξη του Me 309
Bf 109
Me 209
Me 209-II
Me 409
Me 509
Me 609

 Συγκρίσιμα αεροσκάφη
Bell P-63 Kingcobra
Focke-Wulf Fw 190
Hawker Tempest
Lavochkin La-7
Mitsubishi A7M
Nakajima Ki-84
North American P-51D Mustang
Supermarine Spitfire Mk. IXc
Yakovlev Yak-9

 Κατάλογοι
Κατάλογος αεροσκαφών του Β' Παγκοσμίου Πολέμου
Κατάλογος μαχητικών αεροσκαφών

Παραπομπές

Βιβλιογραφία
 Green, William. War Planes of the Second World War, Fighters, vol. I. London: Hanover House, 1960.
 Jackson, Robert. Infamous Aircraft: Dangerous Designs and their Vices. Barnsley, Yorkshire, UK: Pen and Sword Aviation, 2005. .
 Lepage, Jean-Denis G.G. Aircraft of the Luftwaffe, 1935-1945: An Illustrated Guide. Jefferson, North Carolina: McFarland & Company, 2009. .
 Nowarra, Heinz J. Die Deutsche Luftrüstung 1933-1945: Band 3 Flugzeugtypen Henschel–Messerschmitt. (in German).  Bonn: Germany: Bernard & Graefe Verlag, 1993, pp. 215–218. .

Εξωτερικοί σύνδεσμοι


Me 309
Κατηγορία:Μαχητικά αεροσκάφη
Κατηγορία:Αεροσκάφη του Β' Παγκοσμίου Πολέμου
Κατηγορία:Εμβολοκινητήρια στρατιωτικά αεροσκάφη